सोशल मीडिया पर सामने आया वीडियो
Aamir Khan Plays Pickleball with Fatima Sana Shaikh आमिर खान को मुंबई में पिकलबॉल खेलते देखा गया। इस दौरान उनके साथ एक्ट्रेस फातिमा सना शेख भी नजर आ रही हैं।
आमिर खान को मुंबई में पिकलबॉल खेलते देखा गया। इस दौरान उनके साथ एक्ट्रेस फातिमा सना शेख भी नजर आ रही हैं। इसी से जुड़ा एक वीडियो सोशल मीडिया पर सामने आया है। वीडियो में आमिर रेड शर्ट- ब्लैक ट्रैक पैंट में नजर आ रहे हैं। वहीं फातिमा ग्रे टी-शर्ट और ब्लैक शॉर्ट्स में दिखाई दे रही हैं।
फातिमा के साथ है अफेयर की चर्चा 
फातिमा सना शेख, ने आमिर खान के साथ फिल्म दंगल और ठग्स ऑफ हिंदोस्तान में काम किया है, जिसके बाद से दोनों के अफेयर की अफवाहें चर्चा में हैं। इनकी शादी को लेकर भी कयास लगाए जाते रहे हैं। हालांकि फातिमा ने इन अफवाहों पर कहा था कि वह इस तरह की खबरों से 'परेशान' हो जाती थीं, लेकिन उनसे निपटना सीख लिया है।
अफेयर की खबर पर किया था रिएक्ट
2018 में बॉलीवुड हंगामा को दिए गए एक इंटरव्यू में फातिमा ने कहा था, 'मुझे समझाने की आवश्यकता नहीं है क्योंकि मुझे लगता है कि आप जो भी करते हैं, लोग आपके बारे में बात करेंगे ... अगर कोई आप पर कुछ आरोप लगाता है, तो पहली चीज दिमाग में आती है कि बाहर जाओ और बताओ, 'सुनो, तुम्हें ऐसा क्यों लगता है?' अगर आप एग्रेसिव इंसान हैं तो आप अटैक करेंगे। लेकिन अगर आप विनम्र हैं तो इस बारे में बात करेंगे।"
पिछले साल हुआ था किरण- आमिर का तलाक
आमिर खान ने साल 2021 में अपनी दूसरी पत्नी किरण राव से तलाक लिया था। कपल ने खुद सोशल मीडिया पर अपने तलाक की अनाउंसमेंट की थी। दोनों ने म्यूचल अंडरस्टैंडिंग के साथ ये तलाक लिया, लेकिन दोनों आज भी एक-दूसरे के अच्छे दोस्त हैं। दोनों इस वक्त मिलकर अपने बेटे आजाद की परवरिश में लगे हुए हैं। वहीं उन्हें अक्सर एक-साथ स्पॉट भी किया जाता है। आमिर खान ने जब किरण राव से तलाक लिया था तब से ही उनका नाम फातिमा सना शेख के साथ जोड़ा जाता है।
आमिर की बेटी के काफी क्लोज हैं फातिमा
फातिमा, आमिर के परिवार से काफी क्लोज हैं। उनकी बॉन्डिंग आमिर की बड़ी बेटी आयरा खान से काफी अच्छी है। दोनों को अक्सर साथ देखा जाता है। पिछले साल फातिमा ने आयरा की सगाई के बाद कपल के लिए खूबसूरत नोट शेयर किया था। बता दें, आयरा खान आमिर की पहली पत्नी रीना दत्ता से दूसरी संतान हैं। पहली शादी से आमिर का एक बेटा जुनैद खान भी है।
